[{"text_idx": "#000010", "text": "Aga kas on u\u0308ldse terviklikkus olemas? Minu teada oli Leonardo da Vinci mitmeku\u0308lgseim inimene, kes kunagi elanud. Sel juhul ma vo\u0303rdleks terviklikkust ka mitmeku\u0308lgsusega, seda enam, et Hermann Hesse arvas, et terviklikkus on midagi, mida tuleb tunnetada, sest on asju, mida silmaga ei ole na\u0308ha. Seega minu arvates on terviklikkus mitmeku\u0308lgsus, hoolivus ja vastutus."}, {"text_idx": "#000013", "text": "See so\u0303ltub sellest, kuidas ma end tunnen. Mo\u0303nikord suisa poisikesena \u2013 mul on selline tunne, et ma ei saagi pa\u0308ris ta\u0308iskasvanuks. Tegelik vanus on lihtsalt number passis."}, {"text_idx": "#000018", "text": "Na\u0308iteks la\u0308hedase kaotus vo\u0303i raske su\u0308ndmus on karm, aga see on elu loomulik osa. Minu vanavanematel po\u0303les so\u0303ja to\u0303ttu kaks korda maja maha. Ei nad su\u0308u\u0308distanud so\u0303da, teist ega kolmandat, nad sa\u0308ilitasid inimlikkuse. Olen pa\u0308rit vanavanematelt optimismi, igast asjast on vo\u0303imalik va\u0308lja tulla. Po\u0303les maja maha, elu ei ja\u0308a\u0308 seisma, ehitame uue, ei tohi istuda varemetel. Edasi peab minema."}, {"text_idx": "#000021", "text": "Nagu ma juba eespool mainisin, terviklikkus algab ka sellest, et inimene vo\u0303tab vastutuse enda meelelaadi hoidmise eest. Ja nooruslikkus on emotsionaalne tunne, mis va\u0308ljendub positiivses ellusuhtumises. Siin ei ole kohta o\u0303elusele, kadedusele ja teistele negatiivsetele emotsioonidele. Valskust ei tohiks ka olla selle asja juures, ro\u0303o\u0303m peab olema ehe! Tuleb hea so\u0303ber vastu, tunne tema vastutulekust ro\u0303o\u0303mu, mitte a\u0308ra mo\u0303tle, et peab hakkama temaga juttu ra\u0308a\u0308kima."}, {"text_idx": "#000022", "text": "Minu jaoks ei ole noorusliku eluviisi saladusi, selline eluviis lihtsalt on mulle meelepa\u0308rane. Ha\u0308rra To\u0303nu Ots (dr Noormann) on o\u0308elnud: \u201eMe teeme suuri plaane, me oleme harjunud mo\u0303tlema suurelt, aga elamise u\u0308hikuks on pa\u0308ev. Pa\u0308ikeseto\u0303usuga see su\u0308nnib ja pa\u0308ikeseloojanguga sureb. Ta\u0308htis on see, kuidas ma selle ajau\u0308hiku olen hea inimesena elanud.\u201c Selline on ka minu mo\u0303tteviis ja ko\u0303ik sellest tulenev, ka eluviis."}, {"text_idx": "#000023", "text": "Kui vaatan vahel vanuse poolest noori inimesi, na\u0308iteks minuealisi ja nooremaid, siis nii mo\u0303nedki tunduvad olevat juba kuidagi vanad ja va\u0308sinud. Kas ka Sina oled miskit sarnast ta\u0308heldanud?"}, {"text_idx": "#000024", "text": "Ma ei u\u0308tleks, et see probleem ho\u0303lmab ko\u0303iki noori. Lihtsalt o\u0308eldes \u2013 mo\u0303ni on vanalt noor, mo\u0303ni on noorelt vana. See so\u0303ltub ja\u0308llegi inimesest endast."}, {"text_idx": "#000027", "text": "Ainult et olen sarnaseid lubadusi kuulnud alates Stalinist. Mind ha\u0308irivad katteta lubadused, need mu\u0308rgitavad inimest."}, {"text_idx": "#000041", "text": "Millised oleksid Sinu soovitused noortega to\u0308o\u0308tavatele ta\u0308iskasvanutele? Mida saavad nemad noortele nooruslikkuse kohta edasi anda?"}]